
Az Európai Parlament,
–	tekintettel a Bizottság Parlamenthez és Tanácshoz intézett javaslatára (COM(2024)0150),
–	tekintettel az Európai Unió működéséről szóló szerződés 294. cikkének (2) bekezdésére és 114. cikkének (1) bekezdésére, 173. cikkének (3) bekezdésére, 212. cikkének (2) bekezdésére, valamint 322. cikkének (1) bekezdésére, amelyek alapján a Bizottság javaslatát benyújtotta a Parlamenthez (C10-0005/2024),
–	tekintettel az Európai Unió működéséről szóló szerződés 294. cikkének (3) bekezdésére,
–	tekintettel a Költségvetési Bizottság költségvetési értékelésére,
–	tekintettel az Európai Számvevőszék 2025. január 31-i véleményére[footnoteRef:1], [1:  	HL C, C/2025/805, 2025.1.31., ELI: http://data.europa.eu/eli/C/2025/805/oj.] 

–	tekintettel az Európai Gazdasági és Szociális Bizottság 2024. május 30-i véleményére[footnoteRef:2], [2:  	HL C, C/2024/4662, 2024.8.9., ELI: http://data.europa.eu/eli/C/2024/4662/oj.] 

–	tekintettel a Régiók Bizottsága 2025. február 20-i véleményére[footnoteRef:3], [3:  	HL C, C/2025/1705, 2025.3.26., ELI: http://data.europa.eu/eli/C/2025/1705/oj.] 

–	tekintettel az illetékes bizottságok által az eljárási szabályzat 75. cikkének (4) bekezdése alapján jóváhagyott ideiglenes megállapodásra és a Tanács képviselőjének 2025. október 17-i írásbeli kötelezettségvállalására, amely szerint egyetért a Parlament álláspontjával, az Európai Unió működéséről szóló szerződés 294. cikkének (4) bekezdésével összhangban,
–	tekintettel eljárási szabályzata 60., 170. és 58. cikkére,
–	tekintettel a Biztonság- és Védelempolitikai Bizottság és az Ipari, Kutatási és Energiaügyi Bizottság által az eljárási szabályzat 59. cikke alapján folytatott közös tanácskozásokra,
–	tekintettel a Külügyi Bizottság, a Költségvetési Ellenőrző Bizottság és a Belső Piaci és Fogyasztóvédelmi Bizottság véleményére,
–	tekintettel a Biztonság- és Védelempolitikai Bizottság és az Ipari, Kutatási és Energiaügyi Bizottság jelentésére (A10-0084/2025),
1.	elfogadja első olvasatban az alábbi álláspontot;
2.	jóváhagyja az Európai Parlament és a Tanács ezen állásfoglaláshoz csatolt együttes nyilatkozatát, valamint az Európai Parlament, a Tanács és a Bizottság ezen állásfoglaláshoz csatolt együttes nyilatkozatait, amelyeket az Európai Unió Hivatalos Lapjának C sorozatában tesznek közzé;
3.	felkéri a Bizottságot, hogy utalja az ügyet újból a Parlamenthez, ha javaslatát másik szöveggel váltja fel, lényegesen módosítja vagy lényegesen módosítani kívánja;
4.	utasítja elnökét, hogy továbbítsa a Parlament álláspontját a Tanácsnak és a Bizottságnak, valamint a nemzeti parlamenteknek.



P10_TC1-COD(2024)0061
Az Európai Parlament álláspontja, amely első olvasatban 2025. november 25-én került elfogadásra az európai védelmi ipari programnak és a védelmi termékek időben történő rendelkezésre állását és az azokkal való, időben történő ellátást biztosító intézkedési keretnek a létrehozásáról („EDIP-rendelet”) szóló (EU) 2025/... európai parlamenti és tanácsi rendelet elfogadására tekintettel 
[bookmark: DQC_RangeToBeChecked](A Parlament és a Tanács megállapodása következtében a Parlament álláspontja megegyezik a végleges jogalkotási aktussal, az (EU) 2025/2643 rendelettel.)









MELLÉKLET A JOGALKOTÁSI ÁLLÁSFOGLALÁSHOZ

Az Európai Parlament és a Tanács együttes nyilatkozata az európai védelmi ipari programnak (EDIP) és az Ukrajna támogatását célzó eszköznek az EDIP-rendelet[footnoteRef:4]+ keretében történő finanszírozásáról [4: + 	HL L, 2025/2643, 2025.12.29., ELI: http://data.europa.eu/eli/reg/2025/2643/oj.] 

Az Európai Parlament és a Tanács elismeri, hogy sürgősen és feltétlenül támogatni kell az európai védelmi technológiai és ipari bázist és az ukrán védelmi technológiai és ipari bázist ezek versenyképességének növelése érdekében, mégpedig felgyorsítva az ipar alkalmazkodását a strukturális változásokhoz, többek között a gyártási kapacitások bővítése és a védelmi termékek beszerzése terén folytatott együttműködés fokozása révén, különösen az Oroszország Ukrajna elleni jogellenes, provokáció nélkül indított és indokolatlan agressziós háborúja által előidézett kihívásokra figyelemmel.
A költségvetési hatóság részére a jövőbeli éves költségvetési eljárások keretében biztosított előjogok sérelme nélkül az Európai Parlament és a Tanács felkéri a Bizottságot, hogy – a költségvetési hatóság előzetes politikai kötelezettségvállalásainak figyelembevétele mellett, beleértve az EURI kamatköltségeinek fedezésére vonatkozókat is – prioritásként vizsgálja meg azokat a lehetőségeket, amelyek rendelkezésre állnak az európai védelmi ipari program és az Ukrajna támogatását célzó eszköz költségvetésének a költségvetési fegyelemről szóló intézményközi megállapodás 18. pontjával összhangban, a hasonló uniós programok és alapok csökkentése nélkül történő megerősítésére.


Az Európai Parlament, a Tanács és a Bizottság együttes nyilatkozata a harmadik országok által a SAFE eszközben való részvételükhöz nyújtott, az EDIP-rendelet[footnoteRef:5]+ keretében az európai védelmi ipari program (EDIP) és az Ukrajna támogatását célzó eszköz kiegészítő pénzügyi forrásaiként szolgáló pénzügyi hozzájárulásokról [5: + 	HL L, 2025/2643, 2025.12.29., ELI: http://data.europa.eu/eli/reg/2025/2643/oj.] 

Az Európai Parlament, a Tanács és a Bizottság elismeri, hogy sürgősen és feltétlenül támogatni kell az európai védelmi technológiai és ipari bázist és az ukrán védelmi technológiai és ipari bázist ezek versenyképességének növelése érdekében, mégpedig felgyorsítva az ipar alkalmazkodását a strukturális változásokhoz, többek között a gyártási kapacitások bővítése és a védelmi termékek beszerzése terén folytatott együttműködés fokozása révén, különösen az Oroszország Ukrajna elleni jogellenes, provokáció nélkül indított és indokolatlan agressziós háborúja által előidézett kihívásokra figyelemmel.
A SAFE-rendelet 17. cikkének (4) bekezdésével összhangban a harmadik országok által a SAFE eszközben való részvételükért nyújtandó pénzügyi hozzájárulásokat e programok szabályaival összhangban az uniós védelmi ipart, az ukrán védelmi ipart és Ukrajnát támogató programokra kell felhasználni. Az Európai Parlament, a Tanács és a Bizottság egyetért abban, hogy ezeket a hozzájárulásokat az EDIP megerősítésére kell felhasználni, az Ukrajna támogatását célzó eszközt is beleértve.


Az Európai Parlament, a Tanács és a Bizottság együttes nyilatkozata az EDIP-rendelettel[footnoteRef:6]+ összefüggésben szükséges kiegészítő pénzügyi forrásokról [6: + 	HL L, 2025/2643, 2025.12.29., ELI: http://data.europa.eu/eli/reg/2025/2643/oj.] 

Az Európai Parlament, a Tanács és a Bizottság osztja azt a nézetet, hogy az EDIP-rendelethez kiegészítő pénzügyi forrásokat kell biztosítani.
E célból az EDIP-rendelet kifejezetten rendelkezik arról a lehetőségről, hogy a tagállamok, az uniós intézmények, szervek és ügynökségek, harmadik országok, nemzetközi szervezetek, nemzetközi pénzügyi intézmények vagy más harmadik felek kiegészítő pénzügyi hozzájárulást nyújtsanak, és e tekintetben kifejezetten hivatkozik a védelmi ellátási láncok átalakítását felgyorsító alapra (FAST).
Erre tekintettel, valamint figyelembe véve a FAST döntő szerepét a beruházásokra különösen rászoruló kkv-k és kis méretű, közepes piaci tőkeértékű vállalatok védelmi gyártási kapacitásainak növelésében, ezeket a kiegészítő hozzájárulásokat prioritásként a FAST-hoz kell allokálni, és azok kiegészítik a 3. cikk (1) bekezdésében említett 1 200 millió EUR összegű pénzügyi keretből elkülönített összegeket azzal a céllal, hogy a program keretében az adott alapra vonatkozó teljes indikatív összeg elérje legalább a 150 millió EUR-t, tiszteletben tartva a költségvetési hatóság előjogait.

